Odense Adresse-Contoirs Efterretninger, 1828-10-23
Tirsdagen den 4 Novbr. om Middagen Kl. 12, behager Deres Majestæter at forlade Christiansborg Slot, for at ledsage Deres Kongl. Høiheder, de nye Formælede, til Høistsammes Palais paa Amalienborg. Til at hjelpe Deres Majestæter Kongen og Dronningen, samt Deres Kongl. Høiheder, de nye Formælede, ind i Vognene, tilsiges for Enhver især 2 Kammerherrer, og for Enhver af de øvrige Kongl. Herskaber tilsiges en Kammerjunker. Deres Majestæters og øvrige Kongl. Herskabers Equipager holde alle i den store Slotsgaard, for derfra at kunne kjøre ud af den midterste store Slotsport. Naar Hs. Maj. Kongen allernaadigst befaler, at Processionen skal begynde, aabnes den i følgende Orden: 1. En Esquadron af Garden til Hest, med Paukere og Trompeter, 2. De 2 Kongl. Fou rerer, til Hest, i Herolds=Dragter; S. Kammerjunkerne; 4. Kammerherrerne; 5. Marskallerne og Hofscheferne; 6. OverChargerne ved Hoffet; (Alle Kavallerene kjøre 2 og 2 i Kongl. Equipager, hver Vogn bespændt med 2 Heste og med 2 Tjenere bag paa.) 7. Overhofmarskallen; 8. Hs. Maj. Kongen, og Hs. Kongl. Høihed, Brudgommen, i Stads=Equipage bespændt med 6 Heste; (Foran Vognen gaae 8 Løbere og Lakaier, og ved enhver af Mellemløberne gaaer en Staldkarl, alle i Stads livree, ved begge Siderne af Vognen 8 Pager, alle i Stads Uniform, foran Vognen ride: Livtjeneren, begge Ridejunkerne, Officerene af General=Adjutant= og General=Qvarteermester Stabene, og begge Staldmesterne, paa høire Side af Vognen rider den tjenstgjørende General=Adjutant af Land=Etaten, og paa hans høire Side General=Adjutanten af Sø=Etaten og en Kammerherre, paa venstre Side af Vognen rider Generalqvarteermesteren, og paa venstre Side af ham, den fungerende Kommandant i Kjøbenhavns Fæstning og en Kammerherre.) 9. Hs. Maj., Dronningen og Hs. Kongl. Høihed Bruden, i Stads=Equipage, bespændt med 6 Heste; (Foran Vognen, gaae 8 Løbere og Lakaier og ved enhver af Mellemløberne gaaer en Staldkarl, alle i Stads=Livree, ved begge Sider af Vognen gaae 8 Pager, alle i Stads=Uniform, ved Siden af Vognen, ride endvidere 4 Kammerherrer, saaledes at Pagerne gaae nærmest ved Vognen); 10. Deres Kongl. Høiheder Kronprindsesse, Caroline og Prindsesse Caroline Amalia i Stads=Equipage, bespændt med 6 Heste: (ved enhver af Mellemløberne gaaer en Staldkarl i Stads=Livree, foran Vognen gaae 4 Løbere og Lakaier i Stads=Livree, og ved Siden af Vognen 2 Kammerjunkere til Hest); 11. Deres Kongl. Høiheder, Prinds Christian og Prinds Ferdinand, i Stads=Equipage, bespændt med 6 Heste; 12. Deres Kongl. Høiheder, Prindsesserne Juliane og Charlotte, i Stads=Equipage, bespændt med 6 Heste; (Foran og ved Siderne af enhver af disse 2 sidstnævnte Equipager gaae det samme Antal Lakaier og Løbere, og ride 2 Kammerjunkere, ligesom ved Deres Kongl. Høiheder, Kronprindsessens og Prindsesse Caroline Amalias Equipage.) 15. Deres Durchlauchtigheder, Prinds Frederik af Hessen og Prindsen af Hessen Philiperhal, i Stads=Equipage bespændt med 6 Heste; 14. Deres Durchlauchtigheder, Prinds Wilhelm og Prindsesse Caroline af Hessen Cassel, i Stads=Equipage, bespændt med 6 Heste; 15. De Høifyrstelige Prindser, som her maatte være tilstede: (Foran enhver af disse sidste Equipager gaae 4 Lakaier i StadsLivreer.) 16. Deres Maj. Dronningens og de Kongl. Prindsessers Hofdamer, 2 og 2 i Kongelige Vogne, bespændte med 2 Heste og 2 Tjenere bag paa hver Vogn; Damerne følge paa hinanden, efter Deres Herskabers Rang: 17. En Esquadron af Gaarden til Hest slutter Toget. Kammerherrerne og Kammerjunkerne, som ere tilsagte til Opvartning og bestemte til at hjelpe de Kongl. Herskaber i Vognene, stige ikke til Hest, førend de have hjulpet det Herskab i Vognen, hos hvem de for den Dag ere ansatte; hvornæst de følge den Kongl. Vogn, hvortil de høre.